Disadorn tremenet e oa stajidi Landerne e-sell lakaat e pleustr ar skiant bet prenet abaoe miz Meurzh. "N'eo ket  aes en em zizober eus an aon a sav en dud pa deu anv da vestroniañ mekanikoù evit produiñ son ha skeudennoù", eme Gristian Ar Braz. Koulskoude ne oa ket anv da gas ur staj video, an den a zo e penn "Blaz Bazhvalan" a laka kentoc'h "ar c'hoant da vont pelloc'h, n'eo ket mont war ar vicher". Deut eo mat gant Katell ha Yann Stajiad en o zreuz. Forzhig z'eus bet kaozeet dirak mikro ha kamera gant tud hag a zo bet izili eus an Office Central pe tostik dezhañ a-hed d'o buhez er vro : Alphonse Arzel e Gwitalmeze,  Raphael Begot e Sant-Neven, Jean Neger e Landivisio, Yves-Marie Emzivat e Loperhed...